PATVIRTINTA

 Klaipėdos rajono savivaldybės

 administracijos direktoriaus

 2017-03-06  įsakymu Nr. AP-193

**GARGŽDŲ SENIŪNIJOS APŽELDINIMO SPECIALISTO**

**PAREIGYBĖS APRAŠYMAS**

**I. PAREIGYBĖ**

 1. Gargždų seniūnijos apželdinimo specialisto pareigybė priklauso specialistų pareigybių grupei.

 2. Pareigybės lygis – A2.

 3. Pareigybės paskirtis – pareigybės aprašyme nustatytoms funkcijoms įgyvendinti.

 4. Gargždų seniūnijos apželdinimo specialistas pavaldus Gargždų seniūnijos seniūnui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialius reikalavimus:

 5.1. Turėti ne žemesnį kaip aukštąjį universitetinį technologijų mokslo studijų srities kraštotvarkos krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu.

5.2. Būti susipažinusiam su Lietuvos Respublikos želdynų įstatymu, Aplinkos ministro 2008 m. sausio 18 d. įsakymu Nr. D1-45 patvirtintomis Medžių ir krūmų, vandens telkinių, esančių želdynuose, vejų ir gėlynų priežiūros taisyklėmis,  Lietuvos Respublikos Vyriausybės nutarimais ir kitais teisės aktais, reglamentuojančiais kraštotvarką.

5.3. Turėti pažymėjimą, patvirtinantį ir suteikiantį teisę vairuoti B kategorijos transporto priemonę.

5.4. Sklandžiai dėstyti mintis raštu ir žodžiu; išmanyti raštvedybos taisykles, dokumentų rengimo taisykles, turėti kompiuterinio raštingumo įgūdžių, mokėti dirbti su „Microsoft Offise“ programiniu paketu (MS Word, Excel, Outlook) ir panašiomis programomis.

5.5. Išmanyti augalų biologines ir vystymosi veisles, savybes bei ypatybes, dekoratyvųjį auginimą, medžių ir krūmų rūšis, sėklas, sodmenų auginimo technologiją.

5.6. Išmanyti  dekoratyvinių augalų asortimentą, specifiką, agrotechnikos ypatybes; įvairių mašinų, įrankių, dirvos kultivavimo ar kt. padargų veikimo principus; sanitarines apsaugos taisykles, pakavimo ir vežimo taisykles.

5.7. Išmanyti  atliekamų darbų būdus ir jiems priskirto inventoriaus, įrankių ir mechanizmų technines charakteristikas, gamybinės ir sanitarijos higienos pagrindus.

**III. ŠlAS PAREIGAS EINANČIO DARBUOTOJO FUNKCIJOS**

  6. Šias pareigas einantis darbuotojas vykdo šias funkcijas:

6.1. Rengia ir įgyvendina kraštovaizdžio tvarkymo, želdynų tvarkymo ir kūrimo projektus.

 6.2. Apskaičiuoja projektų įgyvendinimo išlaidas. Vadovaudamasis Aplinkos ministerijos nustatytais sodmenų kokybės reikalavimais ir atsižvelgdamas į rekomenduojamą asortimen-tą,  planuoja sodmenų einamąjį ir perspektyvinį poreikį, reikalingą želdynų ir želdinių tvarkymo, želdynų kūrimo ir želdinių veisimo darbams atlikti.

6.3. Planuoja ir rengia sąmatas reikalingam sėklų, trąšų, daigų kiekiui ir rūšims nustatyti; nustato lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui, skyrimo tvarką.

6.4. Organizuoja inžinerinį teritorijos paruošimą apželdinimui: vadovauja įrengiant laiptelius, dirbtinius tvenkinius ir takelius bei kt.; sodina gėles, krūmus ir medžius, įrengia vejas, gėlynus, takus, dekoratyvinius baseinėlius, alpinariumus ir kitus mažosios architektūros objektus, juos prižiūri.

6.5. Apželdinamiems plotams parenka dekoratyvinius medžius ir krūmus, gėles, įvairius augalus; organizuoja gėlių ir dekoratyvinių augalų auginimą ir dauginimą;

6.6. Teikia fiziniams ir juridiniams asmenims informaciją medžių ir krūmų sodinimo, kirtimo, genėjimo, perkėlimo klausimais.

6.7. Organizuoja konkursus gražiausiai tvarkomoms teritorijoms nustatyti.

6.8. Derina leidimus su Klaipėdos rajono savivaldybės želdynų ir želdinių apsaugos ir priežiūros komisija dėl medžių kirtimo ar šakų genėjimo Seniūnijos tvarkomose teritorijose.

6.9. Vykdo kitus seniūno pavedimus, susijusius su tiesioginėmis funkcijomis.

 **IV. ATSAKOMYBĖ**

 7. Šias pareigas vykdantis darbuotojas atsako už pareigybės aprašyme nustatytų funkcijų vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_